SCแตกพาร์จาก10บาทเหลือ 5บาท
SCแตกพาร์จาก10บาทเหลือ 5บาท ขอผู้ถือหุ้นออกหุ้นกู้2,500 ล้านบาท&nbsp;
28 ก.พ. 2554

SCแตกพาร์จาก10บาทเหลือ 5บาท ขอผู้ถือหุ้นออกหุ้นกู้2,500 ล้านบาท 
รายงานข่าวจากบริษัท  เอสซี แอสเสท คอร์ปอเรชั่น (SC)เปิดเผยว่า ที่ประชุมคณะกรรมการวันนี้มีมติให้บริษัทเปลี่ยนแปลงราคาตามมูลค่าที่ตราไว้(พาร์) จากเดิม 10 บาทเหลือ 5 บาท ซึ่งมติการเปลี่ยนแปลงราคาพาร์จะนำเสนอที่ประชุมสามัญผู้ถือหุ้นในวันที่ 20 เม.ย.นี้
นอกจากนี้ที่ประชุมมีมติให้จ่ายเงินปันผลให้กับผู้ถือหุ้นสำหรับผลดำเนินงานประจำปี 2554 ในอัตราหุ้นละ 1.40 บาท ภายหลังจากที่บริษัทได้ดำเนินการจดทะเบียนเปลี่ยนแปลงมูลค่าหุ้นของ บริษัทที่ตราไว้ จากเดิมหุ้นละ 10 บาท เป็นหุ้นละ 5 บาท (ห้าบาท) กับกระทรวงพาณิชย์เรียบร้อยแล้ว การจ่ายเงินปันผลประจำปี 2553 จะเปลี่ยนเป็นอัตราหุ้นละ 0.70 บาท
สำหรับผลดำเนินงานของบริษัทในงวดปี 2553 มีกำไรสุทธิ  1,152.31 ล้านบาทมีกำไรสุทธิต่อหุ้น 3.59 บาทเพิ่มขึ้นจากงวดเดียวกันของปีก่อนที่มีกำไรสุทธิ 764 ล้านบาท มีกำไรสุทธิต่อหุ้น 2.38 บาท 
นอกจากนี้คณะกรรมการ เสนอให้ออกและเสนอขายหุ้นกู้ของบริษัท ในวงเงินรวมไม่เกิน 2,000 ล้าน บาท โดยจะนำเสนอเข้าที่ประชุมสามัญผู้ถือหุ้นเพื่อขออนุมัติต่อไป